Здравейте! Въпросът ми е как да прекратя договор на починало лице с мобилен оператор към който има 2 телефонни номера,които са на фирмата на починалото лице?От мобилният оператор предлагат вариант да се плати неустойка от по 200 лв на номер или да се изчака до изтичане на договора или най-добре ако се заличи фирмата.Тази фирма е ЕООД и няма абсолютно никакви задължения,но ще ни трябват поне 6 месеца да се заличи фирмата..За единият номер сме съгласни да плащаме докато изтече договора,но да плащаме сметка на починалото лице изобщо не сме. Към кого да се обърна за разрешаването на този казус?  

Благодаря предварително!




Прекратяване на договор с мобилен оператор на починал
=====================================================

 

Здравейте, Ирена Христова,


както обяснявате – ЕООД е с едноличен собственик починало лице, но това автоматично не води до прекратяване на дружеството, а е необходимо да се извърши ликвидация, която действително има за срок минимум 6 месеца, тъй като в този срок следва да се уведомят кредиторите на дружеството.  

Препоръчвам да се прегледат договорите с мобилния оператор, като следва да имате предвид че клаузи относно невъзможност за прекратяване на срочни договори и заплащане на неустойка до края на изтичане на срока на договора, макар че не се ползват услугите на мобилния оператор, могат да бъдат обявени от съда за нищожни.


Поздрави,  

адв. Николина Митова  

тел. 0898 303092


